আমডাঙার বহিছগাছিতে এ দিন জনসভা করেছেন অভিষেক বন্দ্যোপাধ্যায়। ন’দিন আগে ওই এলাকাই বোমা-গুলিতে সবচেয়ে উত্তপ্ত হয়ে উঠেছিল। অন্তত ৩ জনের মৃত্যু হয়েছিল, জখম হয়েছিলেন ১০ জন। তার পর থেকে ব্যাপক পুলিশি তৎপরতা এলাকায়। প্রায় রোজ অস্ত্র উদ্ধার হচ্ছে। চলছে ব্যাপক ধরপাকড়ও। এর মধ্যেই ৩ সেপ্টেম্বর আমডাঙা থানার সামনে জনসভা করার কথা ছিল সিপিএমের। কিন্তু মহম্মদ সেলিম, তন্ময় ভট্টাচার্যদের সে দিন আমডাঙায় ঢুকতেই দেয়নি পুলিশ। ৩৪ নম্বর জাতীয় সড়কে ব্যারিকেড করে সন্তোষপুর মোড়ের কাছেই আটকে দেওয়া হয়েছিল সিপিএম নেতাদের।